paragraph_text: Smrt Volodimira Ivasjuka 1979. do danas je ostala kontroverzna s obzirom na to da je vrlo popularan i uspješan ukrajinski glazbenik, koji je nadasve promicao originalnu ukrajinsku kulturu u svim krajevima Sovjetskom Saveza, iznenada pronađen mrtav u šumskoj jami pokraj Ljviva, što su sovjetske vlasti proglasile samoubojstvom bez posebnih istraga. Njegova publika, i ukrajinski građani općenito, nikada nisu prihvatili takve nevjerojatne sugestije, već su kroz prosvjede upućivali da je riječ o ubojstvu prouzročenom antiukrajinskim aktivistima predvođenih sovjetskom centralističkom politikom. Nakon javnih prosvjeda u Sovjetskoj Ukrajini, njegovi radovi su postali zabranjeni sve do osamostaljenja Ukrajine 1991. godine.